***J e g y z ő k ö n y v***

Készült: Vése Községi Önkormányzat Képviselő-testületének 2013. április 25-én délután 16.00 órai kezdettel az önkormányzat tanácskozó termében tartott testületi üléséről.

Jelen vannak: a csatolt jelenléti íven szereplő személyek

Bertók László polgármester köszönti a megjelenteket, megállapítja, hogy az 5 fő testületi tagból mindenki megjelent, így az ülés határozatképes, azt megnyitja.

Javasolja, hogy a kiküldött meghívóban szereplő napirendek kerüljenek megvitatásra. A javaslatot a Képviselő-testület egyhangúlag elfogadta.

**Az ülés napirendje:**

**1./** **Vése Községi Önkormányzat 2012. évi költségvetési rendeletének módosítása.**

Előadó: Bertók László polgármester

 (írásos előterjesztés, szóbeli kiegészítéssel)

**2./** **Vése Községi Önkormányzat 2012. évi zárszámadási rendeletének megtárgyalása és elfogadása.**

Előadó: Bertók László polgármester

 (írásos előterjesztés, szóbeli kiegészítéssel)

**3./ Törvényességi felhívás megtárgyalása a község tulajdonáról és a vagyonnal való gazdálkodás egyes szabályainak rendezéséről szóló 6/1997. (V. 12.) rendelet kapcsán.**

Előadó: Bertók László polgármester

 (írásos előterjesztés)

**4./ Az önkormányzat 2014. évi költségvetési koncepciójának megtárgyalás, és elfogadása.**

Előadó: Bertók László polgármester

 (írásos előterjesztés)

**5./** **Beszámoló az állam által átvett köznevelési intézmény a Véssey Mihály Általános Iskola és Óvodák 2012. évi gazdálkodásáról, vagyonátadásáról.**

 Előadó: Bertók László polgármester

 (írásos előterjesztés)

**6./ Kaposvár Megyei Jogú Város megkeresése a kéményseprő-ipari közszolgáltatás tárgyban.**

Előadó: Bertók László polgármester

 (írásos előterjesztés)

**7./ Egyebek.**

**1./** **Vése Községi Önkormányzat 2012. évi költségvetési rendeletének módosítása.**

**Bertók László polgármester**

A költségvetés tervezett számai a tényektől eltérnek, ezért szükséges a költségvetés módosítása. Így van ez ebben az esetben is. Az írásos előterjesztésben le van írva minden. Kérdés, vélemény?

**Nagy Gábor képviselő**

A rendelet 5. § (1) bekezdésében a hitel összege bent maradt, ezt nulla érték, javítandó.

**Bertók László polgármester**

A hitelek a konszolidáció során megszűntek, a számlatartozásokat az ÖNHIKI rendezte. Így az év végén adósság nélkül fordult az önkormányzat.

Rövid eszmecsere zajlik az állami fenntartásba adott helyi iskola 2013. évre áthúzódó számlatartozásairól.

**Bertók László polgármester**

Beszámol a 2013. évi feladatfinanszírozás visszásságairól. Ezért álláspontja szerint a Kormánynak a finanszírozást át kell tekintenie az év második felében. Álláspontja szerint a hiány finanszírozására nem pályázni kellene, hanem azt igényelni.

A képviselő-testület az írásos előterjesztés és szóbeli kiegészítés alapján 5 igen szavazattal ellenszavazat és tartózkodás nélkül a következő rendeletet alkotja:

**Vése Községi Önkormányzat Képviselő-testületének** **2/2013. (IV. 25.) önkormányzati rendelete az önkormányzat 2012. évi költségvetéséről szóló 4/2012. (III. 7.) valamint az azt módosító 10/2012. (IX. 6.) önkormányzati rendeletének módosításáról.**

A rendelet szövegét jelen jegyzőkönyv melléklete tartalmazza.

**2./** **Vése Községi Önkormányzat 2012. évi zárszámadási rendeletének megtárgyalása és elfogadása.**

**Bertók László polgármester**

Ez a napirend az előző napirendhez szervesen kapcsolódik. Kérdés, észrevétel?

A képviselő-testület az írásos előterjesztés alapján 5 igen szavazattal ellenszavazat és tartózkodás nélkül a következő rendeletet alkotja:

**Vése Községi Önkormányzat Képviselő-testületének** **3/2013. (IV. 25.) önkormányzati rendelete az önkormányzat 2012. évi költségvetésének zárszámadásáról.**

A rendelet szövegét jelen jegyzőkönyv melléklete tartalmazza.

**3./ Törvényességi felhívás megtárgyalása a község tulajdonáról és a vagyonnal való gazdálkodás egyes szabályainak rendezéséről szóló 6/1997. (V. 12.) rendelet kapcsán.**

**Bertók László polgármester**

Felkéri jegyző urat, hogy erről a napirendről tájékoztassa a testületet.

**Ács Attila jegyző**

Az 1997. évben keltezett és elfogadott rendeletet kellett volna módosítani több helyen. Úgy gondolta, hogy szerencsésebb lenne, egy újat alkotni ebben a tárgykörben. Ezért készített egy teljesen új vagyonrendeletet. A mellékletekben szerepelnek a törzsvagyon és az üzleti vagyon elemei. Kitér az ingyenesen felajánlott vagyon elfogadást taglaló paragrafus tartalmára is. a rendelet elfogadásával egyetemben a régi rendelet hatályát vesztei.

**Bertók Attila képviselő**

Az üzleti vagyon elemeiről érdeklődik, hogy közülük mi eladható.

**Bertók László polgármester**

Szól a Táncsics utcai telkekről, melyek egy része a Magyar Állam tulajdonát képezi, valamint a tervezett lakóparkot érintő ingatlanokról. Felveti, hogy az állami tulajdonú belterületek megszerzése fontos lenne.

A képviselő-testület az írásos előterjesztés alapján 5 igen szavazattal ellenszavazat és tartózkodás nélkül a következő rendeletet alkotja:

**Vése Községi Önkormányzat Képviselő-testületének** **4/2013. (IV. 25.) önkormányzati rendelete az önkormányzat vagyonáról és a vagyongazdálkodás szabályairól.**

A rendelet szövegét jelen jegyzőkönyv melléklete tartalmazza.

**4./ Az önkormányzat 2014. évi költségvetési koncepciójának megtárgyalás, és elfogadása.**

**Bertók László polgármester**

Törvényi előírás alapján kerül a napirend a testület elé. Fejlesztések tekintetében elmondja, hogy olyan beruházások kerülnek megvalósításra, amelyekre lehet majdan pályázni, és helyi érdekeket szolgálnak, - de ezek még napjainkban nem ismertek.

Információja van arról, hogy kerékpárút építésére esetlegesen jelenik meg pályázat, de annak a megvalósítása biztosan áttolódik a jövő évre. Állítólag 100 %-os támogatása lesz. Tervei szerint a felvásárlótól a központig terjedő szakaszra lenne pályázva mintegy 300 m hosszúságban. Ezzel a szakasszal az egész faluban elkészülne a kerékpárút. A későbbiekben az egész szakasz felújítására is kellene pályázni.

Rövid eszmecsere zajlik a kerékpárutak műszaki állapotáról.

**Bertók Attila képviselő**

Jelzi, hogy bizonyos szakaszokon a kerékpárosok fejét eléri a fák behajló lombja.

Vése Községi Önkormányzat Képviselő-testülete a szóbeli előterjesztés elhangzását követően, ellenszavazat és tartózkodás nélkül, 5 igen szavazattal a következő határozatot hozza:

**46/2013. (IV. 25.) Kt. számú határozat**

**=============================**

Vése Községi Önkormányzat Képviselő-testülete megtárgyalta és elfogadta az önkormányzat 2014. évi költségvetési koncepcióját.

Határidő: 2014. évi költségvetés készítése

Felelős: Ács Attila jegyző

**5./** **Beszámoló az állam által átvett köznevelési intézmény a Véssey Mihály Általános Iskola és Óvodák 2012. évi gazdálkodásáról, vagyonátadásáról.**

**Bertók László polgármester**

Jelzi, hogy a mai napon érkezett egy e-mail a Klebelsberg Intézményfenntartó Központtól vagyonátadás ügyében. a határidők, április 30. illetve május 15. Ezen a téren bizonytalanságokat tapasztal, a jövő héten az ügyet kézbe fogja venni. Szerinte a vagyonátadással kapcsolatos szerződés körül gondok vannak. maga a beszámoló a pénzügyi lezárást hivatott a múlt év végével bemutatni.

**Nagy Gábor képviselő**

Elmondása szerint még két táblázat vár kitöltésre (leltár és a szoftverek lajstroma), egyébként a táblázatok ütemezetten töltődnek. Az adatközlés arról szól, hogy mi van az intézményben. Elmondja, hogy napi szintű jelentéseket kérnek az intézménytől.

Vése Községi Önkormányzat Képviselő-testülete a szóbeli előterjesztés elhangzását követően, ellenszavazat és tartózkodás nélkül, 5 igen szavazattal a következő határozatot hozza:

**47/2013. (IV. 25.) Kt. számú határozat**

**=============================**

Vése Község Önkormányzatának Képviselő-testülete az állam által átvett köznevelési intézmény a Véssey Mihály Általános Iskola és Óvodák 2012. évi gazdálkodásáról, vagyonátadásáról szóló beszámolót tudomásul veszi.

Határidő: értelem szerint

Felelős: Bertók László polgármester

**6./ Kaposvár Megyei Jogú Város megkeresése a kéményseprő-ipari közszolgáltatás tárgyban.**

**Bertók László polgármester**

Erről már a múltkori testületi ülésen volt szó. A jogkört a megyei jogú város kapta. Akkor abban maradtunk, hogy a szolgáltatást az önkormányzat kívánja kontrolálni, és rendeletileg szabályozni.

**Ács Attila jegyző**

Hatósági áras lesz a későbbiekben a szolgáltatás, de az már most megállapítható, hogy a jelenlegi szolgáltató jóval kedvezőbb díjat állapított meg. A kaposvári árakat egy budapesti cég határozta meg, melyek kétszeres a véseinek.

Vése Községi Önkormányzat Képviselő-testülete a szóbeli előterjesztés elhangzását követően, ellenszavazat és tartózkodás nélkül, 5 igen szavazattal a következő határozatot hozza:

**48/2013. (IV. 25.) Kt. számú határozat**

**=============================**

Vése Község Önkormányzatának Képviselő-testülete Kaposvár Megyei Jogú Várossal a napirend tárgyában kötendő megállapodás aláírására felhatalmazza a polgármestert.

Határidő: értelem szerint

Felelős: Bertók László polgármester

**7./ Egyebek.**

**7/1. Boros Milán vései vállalkozó kérelme.**

**Bertók László polgármester**

A Boros Milán cége (Boros Bau Kft.) akar pályázni szociális szövetkezet működtetésére. A TÁMOP – 2.4.3 – D 1-13/1 kódszámú „Szociális gazdaság fejlesztése – Az önfenntartást célzó szociális szövetkezetek támogatása a konvergencia programokban” című pályázat keretében. Ez nem mezgazdasági jellegű munka lenne. Kérelmező a pályázat benyújtásához kér önkormányzati támogató nyilatkozatot.

Vése Községi Önkormányzat Képviselő-testülete a szóbeli előterjesztés elhangzását követően, ellenszavazat és tartózkodás nélkül, 5 igen szavazattal a következő határozatot hozza:

**49/2013. (IV. 25.) Kt. számú határozat**

**=============================**

Vése Község Önkormányzatának Képviselő-testülete támogatja Boros Milánt, aki a TÁMOP – 2.4.3 – D 1-13/1 kódszámú „Szociális gazdaság fejlesztése – Az önfenntartást célzó szociális szövetkezetek támogatása a konvergencia programokban” című pályázat keretében kíván helyi foglalkoztatást biztosítani. A testület felhatalmazza a polgármestert a támogató nyilatkozat kiadására.

Határidő: értelem szerint

Felelős: Bertók László polgármester

**7/2. A vései Latinka Sándor utca nevének megváltoztatása.**

**Bertók László polgármester**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontja és a 14. § (2) bekezdés a) pontja alapján közterület, illetve közintézmény nem viselheti olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett.

Vésén egy ilyen kritikus nevű utca van, ez a Latinka Sándor utca, melynek a nevét a törvény értelmében meg kellene változtatni. Ezt az ügyet a közmeghallgatáson is fel kívánja vetni.

**Ács Attila jegyző**

Fontosnak tartom, hogy ebben az ügyben az ott élők véleménye ki legyen kérve, esetleg legyen a névváltoztatásra javaslatuk is. Természetesen a testület alternatív javaslatokkal élhet ez ügyben.

**Bertók László polgármester**

Az okmányok kicserélése ebben az esetben illetékmentesen fog történni. Mintegy 25 ingatlant érint ez a változtatás. A kiküldendő szórólapokon két nevet javasol megjeleníteni, a harmadikat az ott lakók javasolhatják. A visszaérkező lapokat összegzésre kerülnek, és az azokban foglalt többségi javaslat segítheti a döntést. Egy javaslatként elmondja, hogy az utcát régen Kis köznek hívták.

**Bertók Attila képviselő**

Ismerve az ott lakókat, feltétlenül javasolja a véleményük kikérését.

Vése Községi Önkormányzat Képviselő-testülete a szóbeli előterjesztés elhangzását követően, ellenszavazat és tartózkodás nélkül, 5 igen szavazattal a következő határozatot hozza:

**50/2013. (IV. 25.) Kt. számú határozat**

**=============================**

Vése Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontja és a 14. § (2) bekezdés a) pontja alapján elrendeli a vései Latinka Sándor utca névváltoztatását. A testület felkéri a polgármestert, hogy a változtatás előtt, írásos kérdőív formájában kérje ki az ott élő lakosok véleményét.

Határidő: értelem szerint

Felelős: Bertók László polgármester

**7/3. A böhönyei társulási mikro körzet átalakítása kapcsán elhangzott felvetések ismertetése.**

**Bertók László polgármester**

A böhönyei szociális társulás átszervezését célzó egyeztető tárgyalásokon felvetődött annak lehetősége is, hogy az óvodák is kerüljenek ebbe a társulásba. Az ülést követő beszélgetésen Nemesdéd és Varászló polgármesterei elzárkóztak az ajánlat elől. A maga rézéről sem támogatja azt. A társulás önálló jogi személy lesz. A felvetés szerint az óvodák is bevihetők lennének ebbe a társulásba, mert annak számtalan új feladata is lesz, a korábbi szociális társuláshoz képest. Ez felajánlás szintjén hangzott el.

**Ács Attila jegyző**

Felveti, hogy munkaszervezetet is akarnak kialakítani, melynek fenntartása tagdíjat von maga után. Ezzel az erővel a Marcali Kistérségbe is be lehetne vinni a feladatot, mert ott már fizetnek az önkormányzatok a munkaszervezet működtetéséért.

Vése Községi Önkormányzat Képviselő-testülete a szóbeli előterjesztés elhangzását követően, ellenszavazat és tartózkodás nélkül, 5 igen szavazattal a következő határozatot hozza:

**51/2013. (IV. 25.) Kt. számú határozat**

**=============================**

Vése Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvényIV. fejezetének, a helyi önkormányzatok társulásai vonatkozó előírásai alapján a Böhönye környéki önkormányzatok jogi személyű társulásában csak a SZOCIÁLIS ALAPELLÁTÁSOK tekintetében kíván társulni. A testület felkéri a polgármestert, hogy jelezze a Böhönyei Közös Önkormányzat Hivatala felé, hogy a társulási megállapodás ezzel a tartalommal kerüljön előkészítésre.

Határidő: értelem szerint

Felelős: Bertók László polgármester

**7/4. Tájékoztató.**

**Ács Attila jegyző**

A 8/2013. (III. 29.) BM rendelet alapján a nemesdédi konyha felújítására, fejlesztésére, tehát üzembe helyezésére pályázat kerül benyújtásra. A kötelező önkormányzati feladatokat ellátó intézmények fejlesztésére, felújítására lehet pályázni. Ha sikeres lesz a pályázás, akkor jöhetnek a számítások, hogy a GYÉK költségek alatt próbáljuk meg üzemeltetni a konyhát. A pályázható összeg 30 MFt.

**Bertók László polgármester**

A véleménye az, hogy a konya léte bizonytalan, mert a nemesdédi alsó tagozat léte bizonytalan. A józanész a vései konyha beindítását tenné indokolttá. A közös üzemeltetést nem vállaljuk, csak piaci áron veszünk élelmiszert. A pályázat előnybe részesíti a konszolidációból kimaradt településeket.

**Ács Attila jegyző**

Az étel minősége tekintetében lehetséges, hogy kedvező változások történnének az újraindulást követően.

Több hozzászólás nem lévén, Bertók László polgármester úr megköszöni a megjelenést, és a testületi ülést bezárja.

K.m.f.

 **Bertók László Ács Attila**

 polgármester jegyző